Luada

A Luada (dt.: Luder) is a doudgweihts oda douds Viech ois Lockmiddl fia de Jogd, voa oim fia de Raubviechjogd. A Schindluada wor friacha a Luada, des wo zan Schinda brocht worn is.

 Ibadrogne Bedeitung 

Im ibadrognan Sinn moant Luada:

 Eppas wo koan Nutzn hod, a hiinichs Glumpad: "So a Luada vo an Smartphone!"
 A Wei, wo ian Reiz dazua nuzt, um Karrier z mocha bzw. a Deandl, de wo so Promis kena leana wui (Partyluada, Boxnluada, Promiluada... heit aa denglisch "It-Girl, Grid-Girl usw.") 
 A obgfeimts, duachtriebnas Weibsbuid
 A rotzfrechs Deandl: "Varegg, so a ausgschamts, frechs Luada!"

 Im Netz 

 Luder (Deutsches Wörterbuch vo Jakob und Wilhelm Grimm)

Kategorie:Wörterbuchartikel
Kategorie:Schimpfwort